Glyfadassa vallitsee Välimeren ilmasto eli kesät ovat kuumia ja kuivia, talvet leutoja ja sateisia.
Syksy on monen mielestä paras aikaa matkustaa Glyfadaan. Ilma on tuolloin mukavan lämmin, muttei tukahduttavan kuuma ja merivesi on ehtinyt lämpiämään mukavasti kesähelteiden aikana. Myös suurin ruuhka-aika alkaa olemaan ohitse. Syksyisin kannattaa kuitenkin varautua sadekuuroihin ja viileneviin öihin.
Heinä-elokuussa Glyfadassa on kuuminta, ja lämpötila pysyttelee päivällä 30 asteen yläpuolella. Euroopassa heinä- ja elokuu ovat tyypillisimmät kesälomakuukaudet ja suurin osa paikallisista sekä turisteista tulee tällöin lomakohteisiin. Kuumimpina kuukausina voi toki matkustaa, jos helle ei haittaa. Sade ei varmasti pääse tuolloin yllättämään.
Lämmin kausi saattaa jatkua joulukuulle asti ja jatkuu uudelleen maaliskuussa. Joulu-helmikuun päivälämpötilat ovat noin 10 asteen tienoilla. Marras-maaliskuu on sateisinta aikaa. Talvisin palveluita on tarjolla vähemmän kuin kesällä.
Keväällä Glyfadassa on taas jo lämmintä, mutta merivesi on vielä viileätä. Tällöin on kuitenkin rannoilla tilaa ja Suomen kevääseen verrattuna voi hyvinkin olla jo t-paitakelit.